**Tristețea-și face vrerea**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bună ziua, tristețe!

Îți dau și eu binețe

Ca tot atâția oameni

În care tu te semeni…

Adio fericire!

E vremea în răcire,

A fost plăcut cu tine

În vara vieții… spune

De ce-ai plecat tiptil,

Credeai că sunt copil

Și nu am să observ

Că erai toată-un nerv,

Nu mai aveai răbdare

Să mă convingi că soare

E-n viața noastră dacă

Lăsăm sabia-n teacă?

Ai renunțat ușor

Să –mi mai oferi amor…

Poate c-ai observat

Cum frica mi-a săpat

În inimă o groapă,

Tristețea cu o sapă

Spre suflet se-ndrepta

Umbrind lumina ta…

Acum, clipă de clipă,

Tristețea cu-o aripă

Îmi mângâie tăcerea...

Cu mine-și face vrerea!